انور وجدى

انور وجدى الاسم الفنى لـ "انور محمد يحيى وجدى الفتال", كان ممثل و مخرج مصرى.

حياته 
انور وجدى اتولد يوم 11 اكتوبر سنة 1904 فى مدينة القاهره, اسرته كانت بتشتغل فى تجاره الاقمشه فى حلب, و انتقلت مصر فى نص القرن التسعتاشر.

التحق انور بمدرسه (الفرير) الفرنسيه, و اللى اتعلم فيها المخرج حسن الامام و الفنان فريد الاطرش و المطربه اسمهان و الفنان نجيب الريحانى, و اتقن فى دراسته اللغه الفرنسيه, بس ساب الدراسه بعد بعد فتره و اتجه للفن.

حاول يسلفر اى امرييشتغل مل هناك فى السينما فى هوليوو ماقدرشفشل. كانت بدايه انور وجدى فى المسرح فى شارع عماد الدين , وتحديدا فى مسرح رمسيس مع يوسف وهبى , و اتدرج تصاعديا فى الادوار, و انتقل لفرقه عبد الرحمن رشدى, بعدها للفرقه القوميه اللى كان بيقوم بادوار البطوله فيها, و اشتهر بدوره فى مسرحيه (البندقيه), دخل انور وجدى عالم السينما اول مره على ايد يوسف وهبى, فى ادوار ثانويه فى افلام زى (اولاد الذوات) سنة 1932, و(الدفاع) سنة 1935, و ساب انور وجدى المسرح نهائيا و اتفرغ للسينما, و اشتغل مع كبار المخرجين وقتها زى احمد سالم و نيازى مصطفى و حسين فوزى و فؤاد الجزايرلى, و اهم افلامه كان (العزيمه) سنة 1939 مع المخرج كمال سليم, و اللى بقى واحد من احسن الافلام فى تاريخ السينما المصريه.

فى الاربعينيات انور وجدى بقى من اهم الممثلين على الساحه و شارك فى الخمس سنين الاولى من الاربعينيات فى حوالى 20 فيلم من اهمها (شهداء الغرام, انتصار الشباب, ليلى بنت الريف, كدب فى كدب). و فى النص التانى من الاربعينيات بقى انور وجدى فتى الشاشه الاول, و قدم مجموعه من انجح الافلام منها (القلب له واحد, سر ابى, ليلى بنت الاغنياء, عنبر). بداية الخمسينيات كانت نهاية مشوار انور وجدى السينمائى, و من ابرز الافلام فيها فيلم (امير الانتقام) سنة 1950 عن رواية (الكونت دى مونت كريستو), و فيلم (النمر) و (ريا وسكينه) سنة 1953, و فيلم (الوحش) سنة 1954.

انور وجدى فى رحلته السينمائيه الف و اخراج و انتج كمان فى رحلته الفنيه فى سنة 1945 قرر يدخل عالم الانتاج بفيلم (ليلى بنت الفقرا), و كتب سيناريو الفيلم بنفسه, و رشح لبطولته ليلى مراد اللى كانت نجمه مصر الاولى وقتها, و رشح المخرج كمال سليم لاخراج الفيلم, لكن كمال سليم اتوفى ايام التحضير للفيلم, و قرر انور وجدى يكمل انتاج الفيلم و يخرجه بنفسه, لما اتعرض الفيلم حقق نجاح كبير, بقى بعدها انور وجدى ظاهره سينمائيه عبقريه مبدعه, و قدم بعدها مع ليلى مراد سلسله من الافلام الناجحه قام هوا ببطولتها و كتابتها و اخراجها و انتاجها وصلت لست افلام و هيا (ليلى بنت الاغنياء, قلبى دليلى, عنبر, غزل البنات, حبيب الروح, بنت الاكابر), و كمان عمل بطوله و كتابه و اخراج و انتاج عد افلام تانيه منها (طلاق سعاد هانم, قطر الندى, اربع بنات وضابط), كمان انتج و الف افلام تانيه ما عملش بطولتها و لا اخرجها.

جوازاته 
اتجوز انور وجدى 3 مرات, الاولى كانت من الفنانه الهام حسين, لست شهور بس بسبب تزايد الخلافات بينهم, و فى سنة 1945 اتجوز من الفنانه ليلى مراد لما كانو بيشتغلو فى فيلم (ليلى بنت الفقرا), و استمر جوزاهم سبع سنين لحد انفصلو اجتماعيا و فنيا, بعدها مباشره سافر انور وجدى لفرنسا للعلاج من المرض الوراثى اللى كان عنده (مرض الكلى متعدده الكيسات), و طلب من ليلى فوزى تسافر معاه هناك, و كان بينهم علاقه حب قديمه رجعت بعد طلاقه من ليلى مراد, و اتجوزو فى القنصليه المصريه فى باريس فى سبتمبر 1954و ماكانش فيه علاج عشان لمرضه وقتها, و اتوفى انور وجدى بسبب مرضه بعد اربع شهور بس من الزفاف فى مدينه ستوكهولم فى السويد.

وفاته 
انور وجدى اتوفى يوم 14 مايو سنة 1955 فى ستوكهولم فى السويد بمرض وراثى فى الكلى مات بسببه والده و شقيقاته التلاته.

فيلموجرافيا 

تمثيل (62 عمل)

1. قلوب الناس
فيلم 1954

2. الوحش
فيلم 1954

3. جنون الحب
فيلم 1954

4. اربع بنات و ضابط
فيلم 1954 وحيد

5. خطف مراتى
فيلم 1954

6. الاستاذ شرف
فيلم 1954 شرف

7. دهب
فيلم 1953 وحيد

8. بنت الأكابر
فيلم 1953 انور

9. ريا وسكينة
فيلم 1952 وحيد ظابط فى قِسم اللبان

10. النمر
فيلم 1952 صلاح

11. شباك حبيبى
فيلم 1951

12. قطر الندى
فيلم 1951

13. حبيب الروح
فيلم 1951

14. ياسمين
فيلم 1950

15. امير الانتقام
فيلم 1950 حسن الهلالى/الامير عز الدين

16. غزل البنات
فيلم 1949

17. طلاق سعاد هانم
فيلم 1948

18. عنبر
فيلم 1948

19. الهوى والشباب
فيلم 1948

20. فاطمة
فيلم 1947

21. قلبى دليلى
فيلم 1947

22. عروسة للإيجار
فيلم 1946

23. ليلى بنت الأغنياء
فيلم 1946

24. سر ابى
فيلم 1946

25. أنا وأبن عمي
فيلم 1946

26. ارض النيل
فيلم 1946

27. أحب البلدى
فيلم 1945

28. رجاء
فيلم 1945

29. قبلة فى لبنان
فيلم 1945

30. قتلت ولدى
فيلم 1945

31. القلب له واحد
فيلم 1945 روؤف

32. ليلة الجمعة
فيلم 1945

33. ليلة الحظ
فيلم 1945

34. ليلى بنت الفقرا
فيلم 1945

35. مدينة الغجر
فيلم 1945

36. بين نارين
فيلم 1945

37. شهداء الغرام
فيلم 1944

38. غرام وأنتقام
فيلم 1944

39. كدب فى كدب
فيلم 1944

40. ليلى فى الظلام
فيلم 1944

41. تحيا الستات
فيلم 1944

42. من الجانى
فيلم 1944

43. الطريق المستقيم
فيلم 1943

44. قضية اليوم
فيلم 1943

45. كليوباترا
فيلم 1943

46. ابن الصحراء
فيلم 1942

47. أحب الغلط
فيلم 1942 ممدوح

48. على مسرح الحياة
فيلم 1942 امين

49. الستات فى خطر
فيلم 1942

50. صلاح الدين الأيوبى
فيلم 1941

51. ليلى بنت الريف
فيلم 1941

52. مصنع الزوجات
فيلم 1941

53. انتصار الشباب
فيلم 1941

54. فتاة متمردة
فيلم 1940

55. قلب ست
فيلم 1940

56. الورشة
فيلم 1940

57. حياه الظلام
فيلم 1940

58. أجنحة الصحراء
فيلم 1939

59. العزيمة (الحارة)
فيلم 1939 عدلي

60. خلف الحبايب
فيلم 1939

61. بياعه التفاح
فيلم 1939

62. الدفاع
فيلم 1935

تأليف (15 عمل)

1. الظلم حرام
فيلم 1954 قصة

2. اربع بنات و ضابط
فيلم 1954 سيناريو

3. دهب
فيلم 1953 سيناريو

4. بنت الأكابر
فيلم 1953 سيناريو

5. مسمار جحا
فيلم 1952 سيناريو

6. قطر الندى
فيلم 1951 قصة وسيناريو

7. ليلة الحنة
فيلم 1951 قصة وسيناريو

8. حبيب الروح
فيلم 1951 تأليف

9. ياسمين
فيلم 1950 قصة وسيناريو

10. المليونير
فيلم 1950 سيناريو

11. البطل
فيلم 1950 سيناريو

12. غزل البنات
فيلم 1949 سيناريو

13. ليلة العيد
فيلم 1949 سيناريو

14. عنبر
فيلم 1948 سيناريو وحوار

15. طلاق سعاد هانم
فيلم 1948 قصة وسيناريو وحوار

اخراج (13 عمل)

1. اربع بنات و ضابط
فيلم 1954 اخراج

2. دهب
فيلم 1953 اخراج

3. بنت الأكابر
فيلم 1953 اخراج

4. ليلة الحنة
فيلم 1951 اخراج

5. قطر الندى
فيلم 1951 اخراج

6. حبيب الروح
فيلم 1951 اخراج

7. ياسمين
فيلم 1950 اخراج

8. غزل البنات
فيلم 1949 اخراج

9. طلاق سعاد هانم
فيلم 1948 اخراج

10. عنبر
فيلم 1948 اخراج

11. قلبى دليلى
فيلم 1947 اخراج

12. ليلى بنت الأغنياء
فيلم 1946 اخراج

13. ليلى بنت الفقرا
فيلم 1945 اخراج

الانتاج (5 عمل)

1. مسمار جحا
فيلم 1952 انتاج وتوزيع داخلى وخارجى

2. فيروز هانم
فيلم 1951 مدير الانتاج

3. شباك حبيبى
فيلم 1951 مدير الانتاج

4. حبيب الروح
فيلم 1951 مدير الانتاج

5. قطر الندى
فيلم 1951

لينكات برانيه

مصادر 

مواليد 1904
وفيات 1955
ممثلين مصريين
مخرجين مصريين
منتجين افلام مصريين
كتاب سيناريو مصريين
مصريين سوريين
مرضى السرطان
انتاج الافلام